**Referat fra møte i faggruppen for den kollektive oppreisningen 16. april 2024.**

**Tid:** 16.april 2024

**Sted:** Digitalt på Teams

**Til stede**: May-Lill Ljosdal, Elin Maria Brattebø, Nils Johnny Nilsen, Monica Karlsen og Lillan Støen

Til stede fra Kulturdirektoratet: Guri Langmyr Iochev, Gro Wærstad og Sissel Aune.

I tillegg ble det holdt et kort oppfølgingsmøte fredag 18. april om søknader til musikk og visuell kunst feltet som man ikke rakk å behandle på møtet.

**Åpning**

Kulturdirektoratet ønsket velkommen, og sakslisten ble gjennomgått. Under eventuelt ønsket faggruppen å ta opp en sak om publisering av søknader på sosiale medier.

**Sak 1 Status for handlingsplan**

Kulturdirektoratet gjennomgikk status for planen og de prioriterte satsningsområdene medvirkning, veiledning, kartlegging kulturarv og forskriftsendring.

Det har vært gitt mye veiledning i forkant av søknadsfristen, og det er gjort et arbeid på medvirkning som resulterte i et forslag til medvirkning som ble sendt til faggruppen i februar 2024. Det er ikke satt i gang aktiviteter for på områdene kartlegging kulturarv og forskriftsendring.

**Sak 2 Medvirkning**

**Bakgrunn**

Kulturdirektoratet har kommet med forslag til to alternativer for medvirkning, og det ble holdt et digitalt møte med faggruppen 4. mars om forslaget. Etter det har faggruppen hatt et internt møte, og faggruppen tok opp ulike problemstillinger og hadde flere spørsmål til Kulturdirektoratet.

Når det gjelder forslaget til medvirkning har faggruppen landet på at de ønsker å få tilgang til alle søknadene, men det er ikke et klart opplegg for hvordan søknadene skal behandles av de individuelle medlemmene (om alle må leses, det skal skrives innstillinger på hver sak, system for vurdering av egen habilitet, tilgang til saksbehandlingssystemet osv.). Det er også ønskelig at Kulturdirektoratet lager sammendrag og oppsummeringer, med historikk på søkers tidligere søknader og eventuelle tilskudd.

Den foreløpige vurderingen er at gruppen skal komme med en skriftlig eller muntlig innstilling på søknadene. Medlemmene trenger ikke å bli enige, hovedmålet er å få godt saksgrunnlag for å innstille og prioritere blant søknaden.

Oppsummert ser faggruppen ser at denne modellen må jobbes litt mer frem, men per nå er det konsensus om noe i retning av Alternativ 2 i Kulturdirektoratets forslag.

Oppfølging:

I juni og august vil faggruppen ha to egne møter om saken, men ønsker også dialog med Kulturdirektoratet underveis. Faggruppen vil leverer et referat fra møtene tidlig på høsten. Kulturdirektoratet vil før sommeren 2024 legge frem en plan skissere videre prosess frem mot mars 2025.

På møtet ble det også tatt opp hvordan Kulturdirektoratet vil jobbe med habilitet i utvalget. Kulturdirektoratet svarte at det er et generelt habilitetsregelverk som er tilpasset rollen som fordeler av tilskuddsmidler, og det vi vil se på om det er behov for tilpasninger ved utforming av etnytt utvalg.

Faggruppens vurdering er at arbeidet med å sikre habilitet ikke vil by på store utfordringer, og er opptatt av likebehandling i forhold til andre råd og utvalg i samfunnet ellers.

Oppfølging:

Faggruppen får honorar for to egne møter om medvirkningsforslaget, og vil sende timelister til Gro. Kulturdirektoratet vil komme tilbake til fremtidig honorering som følge av utvidet medvirkning.

**Sak 3 Søknadsbehandling runden 2024**

5. mars 2024 var søknadsfristen for den kollektive oppreisningen, og det kom inn 86 søknader til behandling. Siden faggruppen er i prosess med å ta stilling til en struktur for medvirkning, besluttet Kulturdirektoratet at man som midlertidig løsning denne gangen skulle følge alternativ 1 i forslaget til medvirkning.

I forkant av møtet hadde faggruppen fått et saksfremlegg fra administrasjonen. På møtet bidro gruppen med kunnskap om minoritetskulturelle forhold, og ga innspill til prioriteringer og veivalg i saksbehandlingen. Faggruppen ga disse generelle innspillene til saksbehandlingen i runden:

* Søknader fra folkegruppen bør prioriteres, og det bør legges vekt på kvalitet fremfor geografisk spredning
* Håndverk og tradisjonelle næringer er en viktig del av folkegruppens kultur som bør prioriteres
* Produksjon og salg av visuell kunst/malerkunsten og papirblomster er en del av kulturarv og tradisjonell næring
* Det er uklart om det er egne mattradisjoner hos folkegruppen, og faggruppen landet ikke på et standpunkt
* Det er viktig å sikre kontinuiteten til faste og etablerte arrangementer for eksempel i regi av TL og LOR.
* Det er fint å ta noe risiko i forhold til nye søkere, men søknadene må ha et visst nivå for å innvilges
* Ved knappe eller uklare søknader fra nye søkere bør Kulturdirektoratet gjennomføre en ekstra intervjurunde
* Det kan avkortes og tildeles faste summer til håndverksprosjekter, og søkere bør kunne søke igjen senere. En del produseres i dag for salg, og Kulturdirektoratet bør be om oversikt over salgsinntekter.

**Eventuelt**

Det var meldt inn en sak som gjaldt offentliggjøring av søknader på sosiale medier.

Saken gjelder at søknader på den kollektive oppreisningen som det gis innsyn i publiseres på lukkede Facebook- sider hvor det forkommer hets og negative kommentarer.

Faggruppen mener det er behov for å se på hva som kan gjøres for å stoppe dette, og de er bekymret for at dette kan stoppe personer fra å søke tilskudd. De pekte også på det problematiske med at dette gjelder en sårbar gruppe, og spørsmålet er om det er mulig å skjerme søknadene fra innsyn på dette grunnlaget.

Oppfølging:

Kulturdirektoratet vil følge opp saken til neste møte i faggruppen 23. oktober 2024.